6. ข้อพิพาททางกฎหมาย

ข้อพิพาททางกฎหมาย ซึ่งบริษัทฯ เป็นคู่ความ หรือคู่กรณี โดยที่คดี หรือข้อพิพาทยังไม่สิ้นสุด
โดยเฉพาะคดีที่อาจมีผลกระทบต่อสินทรัพย์ของบริษัทฯ ที่มีจำนวนสูงกว่าร้อยละ 5
ของส่วนของผู้ถือหุ้น ณ วันที่ 31 ธันวาคม พ.ศ.2555 เท่ากับ 96 ล้านบาท มีดังนี้

1.  คดีข้อพิพาท หมายเลขดำที่ 11/2548 ของสถาบันอนุญาโตตุลาการ กระทรวงยุติธรรม

  หมายเลขแดงที่ 19/2551

  ระหว่าง บริษัท เนาวรัตน์พัฒนาการ จำกัด (มหาชน) ผู้เรียกร้อง

  กับ บริษัท วิจิตรภัณฑ์ก่อสร้าง จำกัด ผู้คัดค้านที่ 1

  บริษัท ประยูรวิศว์การช่าง จำกัด ผู้คัดค้านที่ 2

  บริษัท สี่แสงการโยธา จำกัด ผู้คัดค้านที่ 3

  บริษัท กรุงธนเอนยิเนียร์ จำกัด ผู้คัดค้านที่ 4

  บริษัท เกตเวย์ ดิเวลลอปเมนท์ จำกัด ผู้คัดค้านที่ 5

  ข้อหาหรือฐานความผิด : ผิดสัญญา รับเหมาก่อสร้าง

  ทุนทรัพย์ : 282,154,220.03 บาท

  ความคืบหน้าของคดี : บริษัทได้ยื่นข้อพิพาทต่อ สำนักระงับข้อพิพาท สถาบันอนุญาโตตุลาการ
  กระทรวง

  ยุติธรรม โครงการระบบรวบรวมและบำบัดน้ำเสีย เขตควบคุมมลพิษ จังหวัดสมุทรปราการ
  หนี้ที่พิพาทมีจำนวนเงินเท่ากับ 282,154,220.03 บาท คดีนี้อนุญาโตตุลาการ
  ได้มีคำตัดสินให้บริษัทชนะคดี บังคับให้ผู้คัดค้านทั้ง 5 รายชำระหนี้ให้แก่บริษัทตามฟ้อง
  ปัจจุบันผู้คัดค้านทั้ง5 รายได้ยื่นอุทธรณ์ คำสั่งของ สถาบันอนุญาโตตุลาการ กระทรวงยุติธรรม
  คาดว่าคดีน่าจะได้ข้อยุติภายในไตรมาส 3 ของปี 2556

2. คดีข้อพิพาท หมายเลขดำที่ 102/2552 ของสถาบันอนุญาโตตุลาการ กระทรวงยุติธรรม

  ระหว่าง บริษัท เนาวรัตน์พัฒนาการ จำกัด (มหาชน) ผู้เรียกร้อง

กับ บริษัท อาคเนย์ประกันภัย จำกัด ผู้คัดค้านที่ 1

บริษัท ทิพยประกันภัย จำกัด (มหาชน) ผู้คัดค้านที่ 2

บริษัท สินทรัพย์ประกันภัย จำกัด ผู้คัดค้านที่ 3

  ข้อหาหรือฐานความผิด : ผิดสัญญา ประกันภัย

  ทุนทรัพย์ : 86,605,721.32 บาท

  วันที่ยื่นคำเสนอข้อพิพาท : 30 ตุลาคม 2552

วันที่เกิดเหตุวินาศภัย : 1 พฤศจิกายน 2550

ความคืบหน้าของคดี : คดีนี้ผู้เรียกร้องได้ยื่นคำเสนอข้อพิพาท เมื่อวันที่ 30 ตุลาคม 2552
โดยขอให้คณะอนุญาโตตุลาการ บังคับให้ผู้คัดค้านทั้งสามร่วมกันชำระหนี้ ให้แก่ผู้เรียกร้อง
โดยคำนวนนับตั้งแต่วันที่ 1 พฤศจิกายน 2550 ซึ่งเป็นวันเกินเหตุวินาศภัย
เนื่องจากการขุดเจาะอุโมงค์ส่งน้ำใต้ดินของการประปานครหลวง พื้นดินเกิดการทรุดตัว
อุปกรณ์หัวเจาะและเครื่องมือต่างๆที่ใช้ในการขุดเจาะอุโมงค์เสียหายจมใต้ดิน
จนถึงวันที่ยื่นคำเสนอข้อพิพาท นี้รวมเป็นเงินต้นพร้อมดอกเบี้ย จำนวน 86,605,721.32 บาท
ขณะนี้คดีอยู่ระหว่างการเจรจาตกลงของคู่พิพาททั้ง สองฝ่ายและยังไม่มีวันนัดแต่อย่างใด

3. คดีข้อพิพาท หมายเลขดำที่ 5/2553 ของสำนักงานสภาอนุญาโตตุลาการ
สภาหอการค้าแห่งประเทศไทย

  ระหว่าง บริษัท เนาวรัตน์พัฒนาการ จำกัด (มหาชน) ผู้เรียกร้อง

กับ การประปานครหลวง ผู้ถูกเรียกร้อง

ข้อหาหรือฐานความผิด : ผิดสัญญาจ้างทำของ เรียกค่าเสียหาย

ทุนทรัพย์ : 145,274,300.25 บาท

ความคืบหน้าของคดี : คดีนี้ผู้เรียกร้องได้ยื่นคำเสนอข้อพิพาท เมื่อวันที่ 22 มิถุนายน 2553
ต่อสภาหอการค้าแห่งประเทศไทยเพื่อเรียกร้องให้การประปานครหลวง ผู้ถูกเรียกร้อง
ชำระค่าใช้จ่ายเพิ่มเติมตามสัญญาจ้างก่อสร้างอุโมงค์ส่งน้ำและงานที่เกี่ยวข้องในถนนวงแหวนรอบนอกฝั่งตะวันออก
ช่วงแยกทางหลวงหมายเลข 351 ถึงแยกทับช้าง สัญญาเลขที่ G-MC-7D/2 ลงวันที่ 6 มีนาคม
2550 อันเนื่องมาจากการดำเนินงานในดินที่มีลักษณะเปลี่ยนแปลงจากแบบในสัญญา
ซึ่งมิได้เกิดจากความผิดของผู้เรียกร้องเป็นเงินรวมภาษีมูลค่าเพิ่มจำนวนทั้งสิ้น 137,960,503.79
บาทพร้อมดอกเบี้ยในระหว่างผิดนัดในอัตราร้อยละ 7.5 ต่อปีของเงินต้นดังกล่าว นับถัดจากวันที่ 6
ตุลาคม 2552 ซึ่งเป็นวันที่ผู้ถูกเรียกร้องปฏิเสธการชำระเงินจนถึงวันเสนอข้อพิพาท เป็นเวลา 258
วัน เป็นเงินดอกเบี้ย 7,313,796.56 บาท
รวมเป็นจำนวนค่าใช้จ่ายพร้อมดอกเบี้ยจนถึงวันเสนอข้อพิพาทรวมทั้งสิ้น 145,274,300.25 บาท

ขณะนี้ คดีอยู่ระหว่างนัดเจรจาไกล่เกลี่ยข้อพิพาท แต่ขณะนี้ยังไม่มีวันนัดแต่อย่างใด

4. คดีแพ่ง หมายเลขดำที่ ย.216/2553 ของศาลจังหวัดสมุทรปราการ

  หมายเลขแดงที่ ย.10/2554

วันเริ่มคดี 22 พฤศจิกายน 2553

ระหว่าง บริษัท เนาวรัตน์พัฒนาการ จำกัด (มหาชน) โจทก์

กับ บริษัท คอนคอร์ด ยอร์ท อินเตอร์เนชั่นแนล จำกัด จำเลย

ข้อหาหรือฐานความผิด : กู้ยืม,ตั๋วเงิน,รับสภาพความรับผิด

ทุนทรัพย์ : 104,410,302.32 บาท

ความคืบหน้าของคดี : คดีนี้บริษัท เนาวรัตน์พัฒนาการ จำกัด (มหาชน) โจทก์
ได้ยื่นฟ้องจำเลยให้ชำระหนี้เงินกู้ที่จำเลยยังต้างชำระแก่โจทก์ในเงินต้นและดอกเบี้ย
จำนวนเงินรวมทั้งสิ้น 104,410,302.32 บาท
โดยจำเลยได้รับสภาพความรับผิดว่าเป็นหนี้โจทก์ในเงินต้นและดอกเบี้ยดังกล่าว

ศาลได้นัดฟังคำพิพากษา เมื่อวันที่ 31 มกราคม 2554 โดยศาลมีคำพิพากษาด้วยวาจาว่า
ให้จำเลยชำระเงินจำนวน 104,410,302.32 บาท พร้อมดอกเบี้ยอัตราร้อยละ 14.50 ต่อปี
ของเงินต้น 50,388,512.14 บาท นับถัดจากวันฟ้อง (ฟ้อง วันที่ 22 พฤศจิกายน 2553)
เป็นต้นไปจนกว่าจะชำระเสร็จแก่โจทก์ แต่ดอกเบี้ยถึงวันฟ้องต้องไม่เกิน 54,021,790.18 บาท
กับให้จำเลยใช้ค่าฤชาธรรมเนียมแทนโจทก์ โดยกำหนดค่าทนายความ 3,000.- บาท

ขณะนี้ คดีอยู่ในชั้นบังคับคดี โดยเจ้าพนักงานบังคับคดีได้กำหนดวันนำยึดทรัพย์ของจำเลยในเดือน
มีนาคม 2555

5. คดีฟ้องเรียกชำระหนี้ค่าก่อสร้างอาคาร จาก Meeyahta International Hotel
Limited(“MIHL”) เมื่อวันที่ 10 กรกฎาคม 2550 จำนวน 14,678,685.81
เหรียญสหรัฐอเมริกา รวมทั้งดอกเบี้ยที่ชำระล่าช้าจนกว่าจะได้รับชำระหนี้ ต่อศาล ณ กรุงย่างกุ้ง
คดีอยู่ระหว่างการพิจารณาของศาลชั้นต้นของสาธารณรัฐแห่งสหภาพพม่า

ปัจจุบันศาลชั้นต้นมีคำพิพากษาตัดสินให้บริษัท ได้รับการชำระเงินค่าก่อสร้างทั้งหมด ปัจจุบันบริษัทฯ
ได้ทำสัญญารับชำระหนี้ของ MIHL กับ Serge Pun & Associates และทำสัญญาโอนหุ้นของ
MIHL ให้แก่ Serge Pun & Associates โดยสาระสำคัญของสัญญา ระบุว่า Serge Pun &
Associates จะจ่ายชำระหนี้ค่าก่อสร้างของ MIHL จำนวน 13 ล้านเหรียญสหรัฐอเมริกา (391
ล้านบาท) ให้แก่บริษัท

โดยบริษัท จะต้องโอนหุ้นของ MIHL ให้แก่ Serge Pun & Associates
และการฟ้องร้องต่างๆต้องมีการยกเลิก

เมื่อวันที่ 23 สิงหาคม 2555 บริษัทฯ ได้รับชำระหนี้แล้วจำนวน 27 ล้านบาท
โดยส่วนที่เหลือได้รับชำระเมื่อวันที่ 17 ตุลาคม 2555
บริษัทได้บันทึกการโอนกลับค่าเผื่อหนี้สงสัยจะสูญของยอดหนี้ที่ได้รับชำระแล้ว

ลูกหนี้ค้างชำระซึ่งบริษัทได้ยื่นฟ้องตามรายละเอียดข้างต้น ได้มีการตั้งสำรองหนี้สูญไว้เต็มจำนวนแล้ว
ดังนั้น หากบริษัทได้รับชำระหนี้ จะบันทึกเป็นเงินสดรับจากลูกหนี้และจะทำให้ลดยอด ค่าเผื่อหนี้สูญลง